Starostovia a nezávislí

Starostovia a nezávislí (skr. STAN, ) je české politické hnutie, zamerané predovšetkým na komunálnu politiku na úrovni obcí a krajov. Hnutie vzniklo transformáciou z hnutia Nezávislí starostovia pre kraj (). Na rozdiel od NSK, ktorí pôsobili predovšetkým v Zlínskom kraji, hnutie Starostovia a nezávislí má celoštátny charakter. V čele hnutia stojí od roku 2019 Vít Rakušan.

V parlamentných voľbách v roku 2021 sa v koalícii s Pirátmi dostali do poslaneckej snemovne a s koalíciou SPOLU (ODS, TOP 09 a KDU-ČSL) vytvorili vládu.

 O strane 
 Program 
Hnutie podporuje princíp subsidiarity, chce teda, aby o veciach s miestnym dopadom rozhodovali miestne samosprávy. Ďalej sa zasadzuje o celkovú decentralizáciu moci, obmedzenie byrokracie, potieranie korupcie a zneužívanie moci. Podporuje tiež európsku integráciu, kvalitný vzdelávací systém a investície do vedy. V otázkach ekonomiky štátu sa zasadzuje o tržné princípy s nezbytným sociálnym akcentom a nedotknuteľnosť súkromného vlastníctva. V neposlednom rade dbá na ochranu životného prostredia.

 Vedenie 
 Predseda: Vít Rakušan (2019–) bývalý starosta Kolína
 1. podpredseda: Lukáš Vlček (2022–)
Podpredsedovia
 Pavel Čížek (2022–)
 Jan Farský (2022–)
 Jan Lacina (2022–)
 Michaela Šebelová (2022–)

 Volebné výsledky 
 Európsky parlament 
Starostovia a nezávislí sa zúčastnili volieb do Európskeho parlamentu v roku 2009 spolu s Alternatívou, čo bola koalícia strán ANeO, Demokracia, Klub angažovaných nestraníkov, Nezávislí starostovia, Strana práce, Strana pre otvorenú spoločnosť a US-DEU. Z volieb do Európskeho parlamentu vyšli so ziskom 2,29 % a nezískali tak žiadny mandát. 

 Voľby do poslaneckej snemovne 
V zrušených jesenných voľbách 2009 do Poslaneckej snemovne mali kandidovať na kandidátke strany TOP 09, za ktorú nakoniec kandidovali vo voľbách 2010, v ktorých boli zvolený traja členovia hnutia za poslancov v rámci TOP 09, a to Josef Cogan, Petr Gazdík a Stanislav Polčák.  Petr Gazdík potom bol zvolený predsedom poslaneckého klubu TOP 09 a Starostovia, ktorý v súčasnosti združuje 41 poslancov.

 Senát 
Po NSK hnutie zdedilo nezávislú senátorku Janu Juřenčákovú. Medzi podporovateľov hnutia z radov senátorov potom patria Jaromír Štětina, Soňa Paukrtová a Jan Horník. Všetci sú členmi senátorského klubu TOP 09 a Starostovia.

 Vláda 
V roku 2010 obsadil člen hnutia STAN rezort ministra kultúry ako nominant TOP 09. V roku 2021 získalo 4 ministerské miesta (vnútro, priemysel a obchod, školstvo, mládež a telovýchova a európske záležitosti). Po odchode Českej pirátskej strany z vlády v roku 2024 získalo hnutie aj post ministra pre miestny rozvoj.

+VoľbyPočet hlasovZmenaHlasy v %ZmenaPočet mandátovZmena2010Na kandidátke TOP 09 bolo zvolených 9 ľudí za STAN2013Na kandidátke TOP 09 boli zvolení 3 ľudia za STAN62017262 1575,1832021Strana kandidovala v koalícii PIRSTAN272025631 51211,23%11

 Externé odkazy 
 Oficiálny web Starostovia a nezávislí
 Senátori STAN

 Zdroj 

Kategória:Politické strany v Česku